

R E P U B L I K A H R V A T S K A

PRIMORSKO-GORANSKA ŽUPANIJA

OPĆINA ČAVLE

Stručno povjerenstvo za provedbu postupka

U Čavlima 15.svibnja 2024. godine

KLASA: 404-01/24-01/4

URBROJ: 2170-17-01/05-24-2

**DOKUMENTACIJA O NABAVI**

**u postupku jednostavne nabave**

**za sanaciju deponija Mavrinci**

**( ponovljeni postupak)**

**Evidencijski broj nabave: 25-24**

CPV: 45453100

Sadržaj

[1. OPĆI PODACI 4](#_Toc165534568)

[1.1. PODACI O NARUČITELJU 4](#_Toc165534569)

[1.2. OSOBA ZADUŽENA ZA KONTAKT 4](#_Toc165534570)

[1.3. EVIDENCIJSKI BROJ NABAVE 4](#_Toc165534571)

[1.4. POPIS GOSPODARSKIH SUBJEKATA S KOJIMA JE NARUČITELJ U SUKOBU INTERESA 4](#_Toc165534572)

[1.5. VRSTA POSTUPKA NABAVE 5](#_Toc165534573)

[1.6. VRSTA UGOVORA O NABAVI 5](#_Toc165534574)

[1.7. PROCIJENJENA VRIJEDNOST NABAVE 5](#_Toc165534575)

[1.8. NAVOD USPOSTAVLJA LI SE DINAMIČKI SUSTAV NABAVE 5](#_Toc165534576)

[2. PODACI O PREDMETU NABAVE 5](#_Toc165534577)

[2.1. OPIS PREDMETA NABAVE 5](#_Toc165534578)

[2.2. OPIS I OZNAKA GRUPA PREDMETA NABAVE, AKO JE PREDMET NABAVE PODIJELJEN U GRUPE 5](#_Toc165534579)

[2.3. KOLIČINA PREDMETA NABAVE 5](#_Toc165534580)

[2.4. TEHNIČKE SPECIFIKACIJE PREDMETA NABAVE 6](#_Toc165534581)

[2.5. TROŠKOVNIK 6](#_Toc165534582)

[2.6. KRITERIJI ZA OCJENU JEDNAKOVRIJEDNOSTI PREDMETA NABAVE 6](#_Toc165534583)

[2.7. MJESTO IZVOĐENJA RADOVA 6](#_Toc165534584)

[2.8. ROK IZVRŠENJA UGOVORA 6](#_Toc165534585)

[3.OBVEZNE OSNOVE ZA ISKLJUČENJE GOSPODARSKOG SUBJEKTA 7](#_Toc165534586)

[3.1. Plaćanje dospjelih poreznih obveza i obveze za mirovinsko i zdravstveno osiguranje 7](#_Toc165534587)

[4. KRITERIJI ZA ODABIR GOSPODARSKOG SUBJEKTA(UVJETI SPOSOBNOSTI) 8](#_Toc165534588)

[4.1. UVJETI SPOSOBNOST ZA OBAVLJANJE PROFESIONALNE DJELATNOSTI 8](#_Toc165534589)

[4.2. UVJETI TEHNIČKE I STRUČNE SPOSOBNOSTI I NJIHOVA MINIMALNA RAZINA 8](#_Toc165534590)

[4.3. OSLANJANJE NA SPOSOBNOST DRUGIH SUBJEKATA 9](#_Toc165534591)

[4.4. UVJETI SPOSOBNOSTI ZAJEDNICE GOSPODARSKIH SUBJEKATA 9](#_Toc165534592)

[5. PODACI O PONUDI 9](#_Toc165534593)

[5.1.SADRŽAJ I NAČIN IZRADE PONUDE 9](#_Toc165534594)

[6. NAČIN DOSTAVE PONUDE 10](#_Toc165534595)

[6.1. DOSTAVA PONUDE 10](#_Toc165534596)

[6.2. VARIJANTE PONUDE 10](#_Toc165534597)

[6.3. NAČIN ODREĐIVANJA CIJENE PONUDE 10](#_Toc165534598)

[6.4. VALUTA PONUDE 10](#_Toc165534599)

[6.5. KRITERIJ ZA ODABIR PONUDE TE RELATIVNI PONDER KRITERIJA 10](#_Toc165534600)

[6.6. JEZIK I PISMO NA KOJEM SE IZRAĐUJE PONUDA ILI NJEZIN DIO 10](#_Toc165534601)

[6.7. ROK VALJANOSTI PONUDE 11](#_Toc165534602)

[7. OSTALE ODREDBE 11](#_Toc165534603)

[7.1. PODACI O TERMINU OBILASKA LOKACIJE 11](#_Toc165534604)

[7.2. ODREDBE KOJE SE ODNOSE ZA ZAJEDNICU GOSPODARSKIH SUBJEKATA (PONUDITELJA) 11](#_Toc165534605)

[7.3. ODREDBE KOJE SE ODNOSE NA PODUGOVARATELJE 12](#_Toc165534606)

[7.4. VRSTA, SREDSTVO I UVJETI JAMSTAVA 12](#_Toc165534607)

[7.4.1. Jamstvo za ozbiljnost ponude 12](#_Toc165534608)

[7.4.2. Jamstvo za uredno ispunjenje ugovora za slučaj povrede ugovornih obveza 13](#_Toc165534609)

[7.5. POSEBNI UVJETI ZA IZVRŠENJE UGOVORA 13](#_Toc165534610)

[7.6. ROK ZA DONOŠENJE ODLUKE O ODABIRU 14](#_Toc165534611)

[7.7. ROK, NAČIN I UVJETI PLAĆANJA 14](#_Toc165534612)

[7.8. UVJETI I ZAHTJEVI KOJI MORAJU BITI ISPUNJENI SUKLADNO POSEBNIM PROPISIMA ILI STRUČNIM PRAVILIMA 14](#_Toc165534613)

[Ponudbeni list - Prilog 1. 15](#_Toc165534614)

Dokumentacija o nabavi koja se donosi u skladu s člankom 7. Pravilnika o provedbi postupaka jednostavne nabave ( Službene novine Općine Čavle broj 11/2022) , služi kao podloga za izradu ponude. Sukladno Odluci Općinske načelnice od 9.svibnja 2024. pokrenut je ponovljeni postupak jednostavne nabave i imenovano Stručno povjerenstvo za provedbu postupka.

Pravo sudjelovanja na nadmetanju imaju svi gospodarski subjekti podnošenjem cjelokupne ponude za nabavu a koja je predmet nadmetanja u skladu s zahtjevima i uvjetima iz Dokumentacije o nabavi u postupku jednostavne nabave.

Ponuditelj predajom svoje ponude u potpunosti i bez ograničenja prihvaća sve uvjete i zahtjeve iz ove Dokumentacije o nabavi.

Ponuditelj je gospodarski subjekt koji je pravodobno dostavio ponudu.

Od ponuditelja se očekuje da pažljivo prouče dokumentaciju o nabavi i da se pridržavaju svih uputa.

# 1. OPĆI PODACI

## 1.1. PODACI O NARUČITELJU

OPĆINA ČAVLE

Sjedište: Čavja 31, 51219 Čavle

Tel: +385/51 208-300

OIB: 27613220645

IBAN: HR HR8424020061806100007

Adresa e-pošte: pisarnica@cavle.hr

URL: <http://www.cavle.hr/>

Adresa za dostavu pošte: Čavja 31, 51219 Čavle

## 1.2. OSOBA ZADUŽENA ZA KONTAKT

Odineja Mavrinac-Filipović

E-pošta: odineja@cavle.hr

Komunikacija i svaka druga razmjena informacija/podataka između Naručitelja i gospodarskih subjekata može se obavljati **isključivo na hrvatskom jeziku putem e-pošte osobe zadužene za kontakt.**

## 1.3. EVIDENCIJSKI BROJ NABAVE

Evidencijski broj nabave: 25-24.

CPV-oznaka:45453100

## 1.4. POPIS GOSPODARSKIH SUBJEKATA S KOJIMA JE NARUČITELJ U SUKOBU INTERESA

Sukladno članku 80. stavak 2. točka 1. ZJN-a Općina Čavle kao javni Naručitelj objavljuje da nema subjekata s kojim je naručitelj u sukobu interesa u smislu odredbe članka 76. stavak 1. te članka 77. ZJN 2016.

Nema gospodarskih subjekata s kojima su osobe iz članak 76.stavak2.točke 2. 3. i 4. ZJN 2016 (članovi stručnog povjerenstva za nabavu i druge osobe koje su uključene u provedbu ili koje mogu utjecati na odlučivanje naručitelja u ovom postupku nabave) u sukobu interesa.

## 1.5. VRSTA POSTUPKA NABAVE

Naručitelj provodi postupak jednostavne nabave za radove u kojem svaki zainteresirani gospodarski subjekt može dostaviti ponudu u roku za dostavu ponuda.

## 1.6. VRSTA UGOVORA O NABAVI

Sklapa se ugovor o nabavi radova.

Ugovorne strane izvršavat će ugovor o nabavi radova u skladu s uvjetima određenima u dokumentaciji o nabavi i odabranom ponudom.

Naručitelji će nakon što Odluka o odabiru najpovoljnije rangirane ponude postane izvršna s odabranim ponuditeljem sklopiti Ugovor o nabavi radova.

## 1.7. PROCIJENJENA VRIJEDNOST NABAVE

Ukupna procijenjena vrijednost nabave u ovom postupku javne nabave iznosi **64.600, 00 EUR** bez poreza na dodanu vrijednost (PDV).

Izračun procijenjene vrijednosti nabave temelji se na ukupnom iznosu, bez poreza na dodanu vrijednost (PDV-a).

## 1.8. NAVOD USPOSTAVLJA LI SE DINAMIČKI SUSTAV NABAVE

Ne uspostavlja se dinamički sustav nabave.

# 2. PODACI O PREDMETU NABAVE

## 2.1. OPIS PREDMETA NABAVE

Predmet nabave su radovi na sanaciji uklanjanja otpada odbačenog u okoliš na dijelu k.č.4301/216, K.O. Cernik-Čavle.

Naručitelj će po izvršenim radovima poduzeti i mjere za sprečavanje ponovnog odbacivanja otpada na lokaciji.

## 2.2. OPIS I OZNAKA GRUPA PREDMETA NABAVE, AKO JE PREDMET NABAVE PODIJELJEN U GRUPE

Predmet nabave nije podijeljen na grupe.

Naručitelj nije podijelio predmet nabave na grupe iz razloga što predmet nabave predstavlja jednu jedinstvenu tehničku i tehnološku cjelinu i s odabranim ponuditeljem namjerava sklopiti jedan ugovor o nabavi za cjelovit predmet nabave.

## 2.3. KOLIČINA PREDMETA NABAVE

Količina predmeta nabave određena je troškovnikom, opisom predmeta nabave i izrađenim Planom uklanjanja otpada odbačenog u okoliš koji čini sastavni dio ove nabave. Sukladno članku 4. Pravilnika o dokumentaciji o nabavi te ponudi u postupcima javne nabave („Narodne novine“, broj 65/17 i 75/20), naručitelj određuje predviđenu, odnosno okvirnu količinu predmeta nabave.

## 2.4. TEHNIČKE SPECIFIKACIJE PREDMETA NABAVE

Tehničke specifikacije određene su opisom predmeta nabave, troškovnikom te Planom uklanjanja otpada odbačenog u okoliš koji je ponuditeljima stavljen na raspolaganje javnom objavom.

## 2.5. TROŠKOVNIK

Troškovnik u nestandardiziranom obliku formatu (MS Excel) čini sastavni dio ove Dokumentacije o nabavi.

Troškovnik mora biti popunjen na izvornom predlošku bez mijenjanja, ispravljanja i prepisivanja izvornog teksta.

Ponuditelj mora ponuditi cijenu odnosno ispuniti svaku stavku troškovnika.

Jedinična cijena stavke i ukupna cijena stavke bez i sa PDV-om, izražene u eurima moraju biti zaokružene na dvije decimale.

Troškove svih potrebnih sredstava za izvršenje radova potrebnih za realizaciju predmetnih radova izvođač treba ukalkulirati u jediničnu cijenu pojedinih stavaka troškovnika.

Ako ponuditelj promijeni tekst ili količine navedene u obrascu troškovnika, smatrat će se da je takav troškovnik nepotpun i nevažeći te će ponuda biti odbijena.

Ponuditelji su u obvezi, popunjeni i u ponudi priloženi troškovnik ovjeriti i potpisati.

## 2.6. KRITERIJI ZA OCJENU JEDNAKOVRIJEDNOSTI PREDMETA NABAVE

(AKO SE UPUĆUJE NA MARKU, IZVOR, PATENT)

**Ponuditelj nudi stavke troškovnika sukladno tehničkim specifikacijama i opisu navedenom u stavci troškovnika.**

Tehničke specifikacije ne upućuju na određenu marku ili izvori ili određeni proces s obilježjima proizvoda ili usluga koje pruža određeni gospodarski subjekt ili određeno podrijetlo ili proizvodnju. Stoga Naručitelj ne primjenjuje kriterije za ocjenu jednakovrijednosti.

## 2.7. MJESTO IZVOĐENJA RADOVA

Naselje Mavrinci, K.O. Cernik-Čavle, k. č. 4301/216.

## 2.8. ROK IZVRŠENJA UGOVORA

Naručitelj će odrediti točan datum uvođenja u posao, u roku ne dužem od 7 (sedam) dana od dana obostranog potpisa ugovora, odnosno kad se ispune svi potrebni preduvjeti.

Uvođenjem u posao otvara se građevinski dnevnik i time počinje teći rok izvođenja radova. Odabrani ponuditelj je dužan za vrijeme izvođenja radova voditi građevinski dnevnik sukladno Pravilniku o načinu provedbe stručnog nadzora građenja, obrascu, uvjetima i načinu vođenja građevinskog dnevnika te o sadržaju završnog izvješća nadzornog inženjera ("Narodne novine“, broj 131/21 i 68/22.).

**Završetak radova: radovi trebaju biti izvedeni u roku od 60 dana od dana uvođenja u posao.**

Pod završetkom izvođenja radova smatra se dan kad je Izvođač završio sve ugovorene radove, uz uvjet da je navedeno evidentirano u građevinskom dnevniku te ovjereno od strane nadzornog inženjera.

Ukoliko se Zapisnikom o pregledu utvrde nedostaci, Izvođač radova je dužan otkloniti nedostatke u primjerenom roku koji se definira navedenim Zapisnikom. Izvođač radova će po otklanjanju nedostataka naručitelju dostaviti izvješće o izvedenim radovima.

Okončani obračun Izvođač radova je obvezan dostaviti Naručitelju u roku od 8 (osam) dana od uspješno izvršenih radova.

Naručitelj će utvrditi ispravnost okončanog obračuna i računa (situacije).

Rok za izvođenje radova utvrđen ovim Ugovorom iznimno se može produljiti u slučajevima:

* u kojima je radi bitno promijenjenih okolnosti, više sile ili neispunjenja obveza Naručitelja, Izvođač bio spriječen izvoditi radove, o kojim okolnostima je dužan pisanim putem zahtijevati produljenje roka završetka radova do prestanka okolnosti, a najkasnije 3 (tri) dana od nastanka okolnosti koje dovode do zakašnjenja,
* kada Naručitelj ili nadležno tijelo izda nalog o privremenoj ili trajnoj obustavi radova povezano sa objektivnim odnosno opravdanim okolnostima.

Prethodno navedene okolnosti dokazuju se temeljem pisane dokumentacije sa gradilišta.

Primopredaja radova utvrđuje se primopredajnim zapisnikom kojim se konstatira da su radovi izvršeni u roku i u skladu s Planom uklanjanja otpada odbačenog u okoliš za područje Općine Čavle.

# 3.OBVEZNE OSNOVE ZA ISKLJUČENJE GOSPODARSKOG SUBJEKTA

## 3.1. Plaćanje dospjelih poreznih obveza i obveze za mirovinsko i zdravstveno osiguranje

Naručitelj će, sukladno članku 252. ZJN-a, isključiti gospodarskog subjekta iz postupka nabave ako utvrdi da gospodarski subjekt nije ispunio obveze plaćanja dospjelih poreznih obveza i obveza za mirovinsko i zdravstveno osiguranje:

* ako gospodarski subjekt ima poslovni nastan u Republici Hrvatskoj, ili
* u državi poslovnog nastana gospodarskog subjekta, ako gospodarski subjekt nema poslovni nastan u Republici Hrvatskoj.

Iznimno od navedenog, Naručitelj, sukladno članku 252. stavku 2. ZJN-a, **neće isključiti** gospodarskog subjekta iz postupka nabave ako mu sukladno posebnom propisu plaćanje obveza nije dopušteno ili mu je odobrena odgoda plaćanja.

Ponuditelj je u obvezi dostaviti ažurirani popratni dokument kao dokaz da ne postoje osnove za isključenje iz podtočke 3.1.i to:

1. **potvrdu Porezne uprave o stanju duga**, ili
2. drugog nadležnog tijela države poslovnog nastana gospodarskog subjekta, ako se ne izdaje potvrda Porezne uprave,
3. ako se u državi poslovnog nastana gospodarskog subjekta, odnosno državi čiji je osoba državljanin ne izdaju dokumenti pod a. i b. ili ako ne obuhvaćaju sve okolnosti iz ove podtočke 3.1. oni mogu biti zamijenjeni **izjavom pod prisegom** ili, ako izjava pod prisegom prema pravu dotične države ne postoji, **izjavom davatelja s ovjerenim potpisom** kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin, a koji dokumenti ne smiju biti stariji od 30 dana računajući od dana objave ovog Poziva za dostavu ponuda.

U slučaju zajednice ponuditelja, svi članovi zajednice ponuditelja obvezni su pojedinačno dostaviti dokaze iz ove podtočke.

# 4. KRITERIJI ZA ODABIR GOSPODARSKOG SUBJEKTA(UVJETI SPOSOBNOSTI)

Gospodarski subjekt u ovom postupku javne nabave mora dokazati:

1. sposobnost za obavljanje profesionalne djelatnosti,
2. tehničku i stručnu sposobnost.

## 4.1. UVJETI SPOSOBNOST ZA OBAVLJANJE PROFESIONALNE DJELATNOSTI

Upis u sudski, obrtni, strukovni ili drugi odgovarajući registar u državi poslovnog nastana gospodarskog subjekta.

Svaki ponuditelj mora u postupku nabave dokazati upis u sudski, obrtni, strukovni ili drugi odgovarajući registar u državi njegova poslovna nastana.

U slučaju zajednice ponuditelja, navedene okolnosti utvrđuju se za sve članove zajednice pojedinačno te svaki član zajednice u ponudi dostavlja traženo.

## 4.2. UVJETI TEHNIČKE I STRUČNE SPOSOBNOSTI I NJIHOVA MINIMALNA RAZINA

Potrebno iskustvo gospodarskog subjekta za izvršenje ugovora o nabavi

Gospodarski subjekt u ovom postupku nabave mora dokazati da je u svojstvu izvođača radova uredno izvršio radove koji su predmet nabave ili slične radove ukupne vrijednosti od minimalno visine procijenjene vrijednosti predmeta nabave.

Gospodarski subjekt mora dokazati da je u godini u kojoj je započeo postupak nabave (2024.) i tijekom 5 (pet) godina koje prethode toj godini (2023.-2019.) uredno izvršio najmanje 1 (jedan) posao isti ili sličan predmetu nabave, koji je obuhvaćao radove na sanaciji odlagališta otpada u iznosu najmanje 64.600,00 EUR (bez PDV-a) o čemu u svojoj ponudi dostavlja i potvrdu druge ugovorne strane čime gospodarski subjekt dokazuje potrebno stručno iskustvo, znanje i sposobnost i da je s obzirom na procijenjenu vrijednost nabave sposoban kvalitetno i u roku izvršiti radove predmeta nabave.

Ukoliko je, ponuditelj/gospodarski subjekt, iskustvo stekao kao član zajednice gospodarskih subjekata, u popisu radova koji dostavlja, mora biti jasno naznačeno koji dio izvršenih radova i za koju vrijednost je taj ponuditelj/gospodarski subjekt te radove izvršio.

Potvrda druge ugovorne strane treba sadržavati:

- naziv i sjedište druge ugovorne strane

- naziv i sjedište izvođača

- naziv ugovora

- popis izvedenih radova obuhvaćenih ugovorom

- vrijednost radova

- datum i mjesto izvođenja radova

- navod o urednom izvođenju i ishodu najvažnijih radova iz izvršenog ugovora

- potpis druge ugovorne strane.

## 4.3. OSLANJANJE NA SPOSOBNOST DRUGIH SUBJEKATA

Gospodarski subjekt može se u postupku nabave, radi dokazivanja ispunjavanja kriterija za odabir gospodarskog subjekta, osloniti na sposobnost drugih subjekata, bez obzira na pravnu prirodu njihova međusobnog odnosa. Zajednica gospodarskih subjekata može se osloniti na sposobnost članova zajednice ili drugih subjekata pod uvjetima određenim ovom točkom.

## 4.4. UVJETI SPOSOBNOSTI ZAJEDNICE GOSPODARSKIH SUBJEKATA

Zajednica gospodarskih subjekata je udruženje fizičkih ili pravnih osoba, koja na tržištu nudi izvođenje radova ili posla, isporuku robe ili pružanje usluga.

Zajednica gospodarskih subjekata u svojoj ponudi prilaže za svakog od članova zajednice dokumente kojim dokazuje da nijedan član zajednice ponuditelja nije u jednoj od situacija zbog koje se gospodarski subjekt isključuje, a koje su navedene u dijelu točke 3. ove Dokumentacije o nabavi gospodarskim subjektima (osnove za isključenje) te da ispunjavaju tražene kriterije za odabir gospodarskog subjekta (uvjeti sposobnosti) navedene u dijelu točke 4. ove Dokumentacije o nabavi.

Odgovornost gospodarskih subjekata iz zajednice gospodarskih subjekata je zajednička i solidarna.

# 5. PODACI O PONUDI

Ponuda je izjava volje ponuditelja u pisanom obliku da će izvršiti radove u skladu s uvjetima i zahtjevima iz dokumentacije o nabavi.

## 5.1.SADRŽAJ I NAČIN IZRADE PONUDE

Ponuditelj se pri izradi ponude mora pridržavati zahtjeva i uvjeta dokumentacije o nabavi.

Sadržaj ponude

1. Uvez ponude
2. Ispunjen obrazac ponude
3. Popunjeni troškovnik u xls. formatu
4. Jamstvo za ozbiljnost ponude, a u slučaju uplate novčanog pologa, dokaz o istom
5. Ostali fakultativni dokumenti vezani uz raspisane kriterije za odabir ponude.

Svi ispravci u ponudi moraju uz navod datuma ispravka biti potvrđeni potpisom i ovjerom ponuditelja.

# 6. NAČIN DOSTAVE PONUDE

## 6.1. DOSTAVA PONUDE

**Ponuditelj svoju ponudu moraju dostaviti, najkasnije do 21. svibnja 2024. godine do 12:00 sati na adresu Naručitelja, Općina Čavle, Čavja 31, 51219 Čavle**

Zatvorenu omotnicu s ponudom, ponuditelj predaje neposredno ili preporučenom poštanskom pošiljkom na adresu Naručitelja, a na prednjoj strani omotnice mora biti naznačeno:

**Općina Čavle**

**Čavja 31, 51219 Čavle**

**Sanacija deponija, Ev. br. 25-24**

**„NE OTVARAJ“**

**Na poleđini se označavaju naziv, adresa i OIB gospodarskog subjekta.**

Kada ponuditelj osobnom predajom Naručitelju dostavlja ponude, Naručitelj će mu izdati potvrdu o zaprimanju.

## 6.2. VARIJANTE PONUDE

U ovom postupku javne nabave **varijante ponude nisu dopuštene.**

## 6.3. NAČIN ODREĐIVANJA CIJENE PONUDE

Cijena ponude piše se brojkama u apsolutnom iznosu i izražava se u EUR.

Ponuditelji su dužni ponuditi, tj. upisati jedinične cijene i ukupne cijene (zaokružene na dvije decimale) za svaku stavku troškovnika, na način kako je to određeno u troškovniku.

U cijenu ponude bez poreza na dodanu vrijednost (PDV) moraju biti uračunati svi troškovi i popusti.

Naručitelj je obvezan provjeriti računsku ispravnost ponude. Računske pogreške u Troškovniku ili Ponudbenom listu ispravljaju se matematičkim operacijama.

## 6.4. VALUTA PONUDE

Cijena ponude mora biti izražena u eurima (EUR).

## 6.5. KRITERIJ ZA ODABIR PONUDE TE RELATIVNI PONDER KRITERIJA

Kriterij za odabir ponude je najniža cijena sposobnog ponuditelja*.*

## 6.6. JEZIK I PISMO NA KOJEM SE IZRAĐUJE PONUDA ILI NJEZIN DIO

Ponuda se zajedno s pripadajućom dokumentacijom izrađuje na hrvatskom jeziku i latiničnom pismu.

Iznimno je moguće navesti pojmove, nazive projekata ili publikacija i sl. na stranom jeziku te koristiti međunarodno priznat izričaj, odnosno tzv. internacionalizme, tuđe riječi i prilagođenice.

## 6.7. ROK VALJANOSTI PONUDE

Rok valjanosti ponude ne smije biti određen kraće od 30 dana, računajući od dana isteka roka za dostavu ponuda. Ponude s kraćim rokom valjanosti ponude neće se uzeti u razmatranje.

Ponuda obvezuje ponuditelja do isteka roka valjanosti ponude, a na zahtjev naručitelja ponuditelj može produžiti rok valjanosti svoje ponude.

Zahtjev za produženje roka valjanosti ponude i odgovor ponuditelja moraju biti isključivo u pisanom obliku. Ponuditelj može odbiti zahtjev za produženje roka valjanosti. Ako se ponuditelj suglasi sa zahtjevom za produženje roka valjanosti ponude, ne može mijenjati ponudu.

# 7. OSTALE ODREDBE

## 7.1. PODACI O TERMINU OBILASKA LOKACIJE

Gospodarskim subjektima se preporuča obilazak i pregled lokacije objekta na kojem će se izvoditi predmetni radovi i za koju se provodi predmetna nabava, o svom vlastitom trošku, te prikupljanje svih potrebnih podataka za izradu ponude.

Obilazak lokacije nije obvezujući.

Obilazak mjesta izvođenja radova je moguć uz prethodnu najavu kod Naručitelja i to na adresu elektroničke pošte [odineja@cavle.hr](mailto:odineja@cavle.hr) do zaključno do 20. svibnja 2024. godine.

Ponuditelj predajom svoje ponude jamči da je upoznat sa svim specifičnostima te načinom i tehnologijom izvođenja radova, te da je upoznat s Planom uklanjanja otpada u cijelosti, neovisno o tome da li je izvršio pregled lokacije.

## 7.2. ODREDBE KOJE SE ODNOSE ZA ZAJEDNICU GOSPODARSKIH SUBJEKATA (PONUDITELJA)

Zajednica gospodarskih subjekata je privremeno udruženje više fizičkih ili pravnih osoba, uključujući podružnice ili javna tijela, koja na tržištu nudi izvođenje radova ili posla, isporuku robe ili pružanje usluga.

Ukoliko se dva ili više gospodarskih subjekata udruže radi podnošenja zajedničke ponude, u ponudi se obavezno navodi da se radi o ponudi zajednice ponuditelja. Svaka komunikacija između Naručitelja i Zajednice gospodarskih subjekata odvijat će se putem člana zajednice gospodarskih subjekata koji je ovlašten za komunikaciju s Naručiteljem, pa je istog to potrebno naznačiti u ponudbenom listu.

Naručitelj ne smije zahtijevati da zajednica gospodarskih subjekata ima određeni pravni oblik u trenutku dostave ponude ili zahtjeva za sudjelovanje, ali zahtijeva da ima određeni pravni oblik nakon sklapanja ugovora u mjeri u kojoj je to nužno za uredno izvršenje tog ugovora (npr. ***međusobni sporazum, ugovor o poslovnoj suradnji*** ili slično).

Zajednica gospodarskih subjekata može se osloniti na sposobnost članova zajednice ili drugih subjekata.

Naručitelj neposredno plaća svakom članu zajednice gospodarskih subjekata za onaj dio ugovora koji je on izvršio, ako zajednica ponuditelja ne odredi drugačije.

U ponudi zajednice gospodarskih subjekata mora biti navedeno koji će dio ugovora (predmet, količina, vrijednost i postotni dio) izvršavati pojedini član zajednice gospodarskih subjekata.

## 7.3. ODREDBE KOJE SE ODNOSE NA PODUGOVARATELJE

Podugovaratelj je gospodarski subjekt koji za ugovaratelja isporučuje robu, pruža usluge ili izvodi radove koji su neposredno povezani s predmetom nabave.

Gospodarski subjekt koji namjerava dati dio ugovora o nabavi u podugovor obvezan je u ponudi:

* navesti koji dio ugovora namjerava dati u podugovor (predmet ili količina, vrijednost ili postotni udio),
* navesti podatke o podugovarateljima (naziv ili tvrtka, sjedište, OIB ili nacionalni identifikacijski broj, broj računa, zakonski zastupnici podugovaratelja).

Ako ponuditelj namjerava dio Ugovora podugovoriti treba pojedinačno dokazati da ne postoje osnove za isključenje iz ove dokumentacije.

Sudjelovanje podugovaratelja ne utječe na odgovornost ugovaratelja za izvršenje ugovora o nabavi.

Ako se dio ugovora o javnoj nabavi daje u podugovor, tada za dio ugovora koji je isti izvršio, Naručitelj ***neposredno plaća podugovaratelju*** (osim ako ugovaratelj dokaže da su obveze prema podugovaratelju za taj dio ugovora već podmirene). Ugovaratelj mora svom računu ili situaciji priložiti račune ili situacije svojih podugovaratelja koje je prethodno potvrdio.

## 7.4. VRSTA, SREDSTVO I UVJETI JAMSTAVA

### 7.4.1. Jamstvo za ozbiljnost ponude

Ponuditelj je dužan dostaviti **jamstvo za ozbiljnost ponude** za slučaj odustajanja ponuditelja od svoje ponude u roku njezine valjanosti, dostavljanja neistinitih podataka, nedostavljanja izvornika ili ovjerenih preslika, odbijanja potpisivanja Ugovora u iznosu od 2.000,00 EUR u obliku bjanko zadužnice ili zadužnice solemnizirane kod javnog bilježnika popunjene sukladno Pravilniku o obliku i sadržaju bjanko zadužnice (NN 115/12, 82/17 ) i 154/2022) i Pravilniku o izmjenama Pravilnika o obliku i sadržaju zadužnice (154/2022), a koje jamstvo ponuditelj mora dostaviti s ponudom ili Ponuditelj može dati novčani polog koji se uplaćuje u traženom iznosu na poslovni račun Općine Čavle, Čavja 31, kod Erste banke IBAN: HR8424020061806100007 s naznakom „jamstvo za ozbiljnost ponude u postupku nabave evidencijski broj 25-24“, poziv na broj: HR 68 7706-OIB poslovnog subjekta /uplatitelja jamstva - SWIFT CODE:ESBCHR22

U slučaju podnošenja zajedničke ponude naručitelj će prihvatiti jamstvo za ozbiljnost ponude koje glasi na bilo kojega člana zajednice ponuditelja (garanta), pod uvjetom da dostavljeno jamstvo sadrži jasan i nedvosmislen navod da se radi o jamstvu za ponudu zajednice ponuditelja s navođenjem svih članova zajednice ponuditelja.

Ako gospodarski subjekt uplati novčani polog kao jamstvo za ozbiljnost ponude, dužan je **u sklopu svoje ponude dostaviti dokaz o plaćanju na temelju kojeg se može utvrditi da je transakcija izvršena**, pri čemu se dokazom smatraju i neovjerene preslike ili ispisi provedenih naloga za plaćanje, uključujući i onih izdanih u elektroničkom obliku. Na temelju dostavljenog dokaza o plaćanju pologa, Naručitelj provjerava izvršenje uplate na računu Naručitelja. Gospodarski subjekt u ponudi treba navesti IBAN, model i poziv na broj s kojim će Naručitelj izvršiti povrat novčanog pologa.

Jamstvo za ozbiljnost ponude mora biti najmanje do isteka roka valjanosti ponude, a može biti i duže od roka valjanosti ponude.

Naručitelj će vratiti ponuditeljima jamstvo za ozbiljnost ponude u roku od 10 (deset) dana od dana potpisivanja ugovora o nabavi, odnosno dostave jamstva za uredno izvršenje ugovora o nabavi, a presliku jamstva će pohraniti.

### 7.4.2. Jamstvo za uredno ispunjenje ugovora za slučaj povrede ugovornih obveza

Odabrani ponuditelj je obvezan dostaviti Naručitelju, u roku od 10 (deset) dana od dana potpisa i ovjere Ugovora o nabavi, jamstvo za uredno ispunjenje ugovora, u iznosu 10% (deset posto) vrijednosti ugovora o nabavi (bez PDV-a), u obliku:

- bjanko zadužnice ili zadužnice solemnizirane kod javnog bilježnika koja se dostavlja u izvorniku i mora biti popunjena sukladno Pravilniku o obliku i sadržaju bjanko zadužnice (N.N. broj: 115/12 i 82/17) te Pravilniku o izmjenama Pravilnika o obliku i sadržaju bjanko zadužnice (Narodne novine broj 154/2022.) ili

- novčanog pologa koji se uplaćuje u traženom iznosu na poslovni računa Općine Čavle, Čavja 31, kod Erste banke IBAN: HR8424020061806100007 s naznakom: jamstvo za uredno ispunjenje Ugovora u postupku nabave evidencijski broj 25-24, poziv na broj: HR 68 7706

## 7.5. POSEBNI UVJETI ZA IZVRŠENJE UGOVORA

Ugovor o nabavi radova mora se izvršavati sukladno zahtjevima i uvjetima utvrđenim tehničkim specifikacijama i ostalim uvjetima i zahtjevima iz ove Dokumentacije o nabavi.

Radovi se trebaju izvoditi sukladno važećem Zakonu o gradnji i Zakonu o zaštiti okoliša

Odabrani ponuditelj se obvezuje ugovorene radove izvršavati s obveznim angažmanom potrebnog broja stručnjaka kako bi predmetni radovi bili završeni u zahtijevanom roku za izvršenje te osigurati da sve radove koji su predmet nabave izvode stručne osobe koje imaju sva potrebna ovlaštenja sukladno važećim zakonima i drugim propisima.

Odabrani ponuditelj dužan je u ispunjavanju obveze iz svoje profesionalne djelatnosti postupati s povećanom pažnjom, prema pravilima struke i običajima (pažnja dobrog stručnjaka).

Ugovorna kazna neće osloboditi odabranog ponuditelja obveze da dovrši radove ili bilo koje druge obveze, zadatke ili odgovornosti koje ima prema Ugovoru o javnoj nabavi radova i Dokumentaciji o nabavi.

Naručitelj ima pravo na raskid ugovora na štetu Odabranog ponuditelja nakon dana zakašnjenja.

Ako šteta koju Naručitelj pretrpi, zbog neurednog izvršenja obveza Odabranog ponuditelja, prelazi iznos ugovorne kazne Naručitelj ima pravo na iznos naknade štete koji prelazi visinu ugovorne kazne.

Naručitelj ima pravo iznos iz prethodnih stavaka odbiti od bilo koje privremene ili okončane situacije ili ukoliko to želi putem jamstva za uredno ispunjenje ugovora.

**Odabrani ponuditelj je dužan u roku od 5 (pet) dana od dana uvođenja u posao dostaviti Naručitelju terminski i financijski plan izvođenja radova, te Plan organizacije gradilišta prethodno usuglašen i odobren od strane Naručitelja**.

## 7.6. ROK ZA DONOŠENJE ODLUKE O ODABIRU

Naručitelj, na temelju utvrđenih činjenica i okolnosti te na osnovi rezultata pregleda i ocjene ponuda i kriterija za odabir ponude, u postupku nabave donosi odluku o odabiru odnosno, ako postoje razlozi za poništenje postupka javne nabave iz članka 298. ZJN-a 2016, odluku o poništenju.

Odluku o odabiru ili odluku o poništenju postupka nabave s preslikom zapisnika o pregledu i ocjeni, Naručitelj će dostaviti sudionicima postupka nabave na dokaziv način.

Rok za donošenje odluke o odabiru ili odluke o poništenju postupka javne nabave iznosi 30 dana od isteka roka za dostavu ponude.

## 7.7. ROK, NAČIN I UVJETI PLAĆANJA

Izvedene radove Naručitelj će plaćati na IBAN odabranog ponuditelja ili njegovog podugovaratelja temeljem ispostavljenih privremenih mjesečnih situacija i/ili okončane situacije, ovjerenih od strane nadzornog inženjera u roku do 30 (trideset) dana od dana primitka uredne situacije.

Naručitelj ne predviđa plaćanje predujma (avansa).

Situacije ovjerava nadzorni inženjer te predstavnik Naručitelja.

Naručitelj se sukladno članku 6. stavak 1. Zakona o elektroničkom izdavanju računa u nabavi obvezuje zaprimiti i obraditi te izvršiti plaćanje elektroničkog računa i pratećih isprava. Radove koje će izvesti podugovaratelji pojedini naručitelj na kojeg se ti radovi odnose će neposredno platiti podugovarateljima, osim ako izvođač radova dokaže da su obveze prema podugovaratelju za taj dio ugovora već podmirene. Izvođač radova mora svom računu odnosno situaciji obvezno priložiti račune odnosno situacije svojih podugovaratelja koje je prethodno potvrdio. Izvođač radova je odgovoran za ukupnu realizaciju ugovora odnosno i za ispunjenje obveza podugovaratelja.

## 7.8. UVJETI I ZAHTJEVI KOJI MORAJU BITI ISPUNJENI SUKLADNO POSEBNIM PROPISIMA ILI STRUČNIM PRAVILIMA

- UVJETI SUKLADNO ZAKONU O GOSPODARENJU OTPADOM-

Zakonom o gospodarenju otpadom (NN broj 84/21) propisana je obveza upisa u Evidenciju prijevoza otpada.

Ispunjene uvjeta dokazuje se sukladno Zakonu o gospodarenju otpadom kako slijedi:

Pravna ili fizička osoba obrtnik koji ima poslovni nastan na području Republike Hrvatske dostavlja dokaz o upisu u Evidenciju prijevoza otpada, odnosno ispis Očevidnika prijevoznika otpada.

Ponuditelji u svojoj ponudi navode broj Rješenja - dozvole za gospodarenje otpadom ( KLASA; URBROJ i datum donošenja Rješenja).

**Navedeni dokaz odabrani ponuditelj dostavlja prije donošenja Odluke o odabiru.**

Naručitelj će samostalno izvršiti provjeru dokumenta kroz dostupnost javne evidencije.

# Ponudbeni list - Prilog 1.

I. **Naručitelj**: Općina Čavle, Čavja 31, 51219 Čavle

|  |  |  |
| --- | --- | --- |
| **Ponuditelj:** | Naziv |  |
|  | Sjedište |  |
| Adresa |  |
| OIB |  |
| Broj računa |  |
| U sustavu Poreza na dodanu vrijednost | DA NE  (zaokružiti odgovor) |
| Adresa za dostavu pošte |  |
| E-mail |  |
| Kontakt osoba ponuditelja |  |
| Broj telefona |  |
| Broj ponude ponuditelja: |  |

|  |  |  |
| --- | --- | --- |
| **Podizvoditelj**: | Naziv |  |
|  | Sjedište |  |
| OIB |  |
| Broj računa |  |
| **Radove koje će izvesti podizvoditelj** | Predmet-opis |  |
| Količina |  |
|  | Vrijednost |  |
| Mjesto |  |
| Rok |  |

Ukoliko ponuditelj nema podizvođača gornju tablicu ne ispunjava već je dužan istu precrtati kosom linijom i napisati slijedeći tekst „Radove ćemo izvesti samostalno“

|  |  |  |
| --- | --- | --- |
| **Predmet nabave:**  **Radovi na sanaciji divljeg deponija Mavrinci** | Opis | Iznos brojevima u eurima |
| Cijena ponude bez PDV-a |  |
| PDV 25% |  |
| Ukupna cijena ponude  s PDV-om |  |

II. Za slučaj da naša ponuda bude prihvaćena kao najpovoljnija spremni smo izvršiti radove sukladno uvjetima iz natječajne dokumentacije.

III. Suglasni smo da ova Ponuda ostane pravovaljana 30 dana od dana otvaranja ponuda, pa istu možete prihvatiti do isteka roka.

IV. Navod: broj Rješenja - dozvole za gospodarenje otpadom (KLASA;URBROJ i datum donošenja Rješenja).

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Naručitelj provjerava isto kroz dostupne javne evidencije.

V. Ponudi prilažemo dokumentaciju sukladno Uputama ponuditeljima za izradu ponude.

NAPOMENA: Ukoliko ponuditelj nije u sustavu poreza na dodanu vrijednost ili je predmet nabave oslobođen poreza na dodanu vrijednost, u ponudbenom listu , na mjesto predviđeno za upis cijene ponude s porezom na dodanu vrijednost, upisuje se isti iznos kao što je upisan na mjestu predviđenom za upis cijene ponude bez poreza na dodanu vrijednost, a mjesto predviđeno za upis poreza na dodanu vrijednost ostavlja se prazno.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Mjesto i datum)

Potpis i ovjera

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**